മുല്ലപ്പെരിയാര് ഡാം സുരക്ഷിതമല്ല: പുതിയ ഡാം അല്ലാതെ ജനങ്ങളുടെ സുരക്ഷക്ക് മറ്റ് മാര്ഗമില്ലെന്ന് പി ജെ ജോസഫ് തൊടുപുഴ : മുല്ലപ്പെരിയാറില് പുതിയ ഡാം അല്ലാതെ ജനങ്ങളുടെ സുരക്ഷക്ക് മറ്റ് മാര്ഗങ്ങള് ഇല്ലെന്ന് പി.ജെ. ജോസഫ് എം.എല്.എ. മുല്ലപ്പെരിയാര് മേല്നോട്ടസമിതിയുടെ പ്രവര്ത്തനം തൃപ്തികരമല്ലെന്നും പി.ജെ. ജോസഫ് പറഞ്ഞു. അവര് പ്രവര്ത്തിക്കുന്നുണ്ടോ എന്ന് സര്ക്കാര് ഉറപ്പാക്കണം. ഡാം സുരക്ഷിതമാണെന്ന് മുഖ്യമന്ത്രിയോ ജലസേചനമന്ത്രിയോ ആര് പറഞ്ഞാലും അത് തെറ്റാണെന്നും ഡാം അപകടഭീഷണിയിലാണെന്നും പി.ജെ. ജോസഫ് വ്യക്തമാക്കി. എന്നാല്, മുല്ലപ്പെരിയാര് അണക്കെട്ടിലെ ഇന്ഫ്ലോ കുറയുന്നില്ലെന്നും കൂടുതല് വെള്ളം തമിഴ്നാട് കൊണ്ടു പോകണമെന്നും മന്ത്രി റോഷി അഗസ്റ്റിന് പറഞ്ഞിരുന്നു. റൂള് കര്വിലേക്ക് ജലനിരപ്പ് എത്തിക്കണം. റൂള് കര്വിലേക്ക് എത്തിക്കാത്തത് ആശങ്ക ഉണ്ടാക്കുന്നുണ്ട് എന്നും അദ്ദേഹം പറഞ്ഞു. അതേസമയം, ജലനിരപ്പ് താഴാത്ത സാഹചര്യത്തില് മുല്ലപ്പെരിയാര് ഡാമിന്്റെ മൂന്ന് ഷട്ടറുകളും ഇന്ന് വീണ്ടും ഉയര്ത്തി. പതിനൊന്ന് മണിയോടെയാണ് മൂന്ന് ഷട്ടറുകളും 70 സെ.മീ വിതം ഉയര്ത്തിയത്. ഷട്ടറുകള് തുറന്നിട്ടും അണക്കെട്ടിലെ ജലനിരപ്പ് 138.90 അടിയായി ഉയര്ന്ന സാഹചര്യത്തിലാണ് ഷട്ടറുകള് കൂടുതല് തുറക്കാന് തീരുമാനിച്ചത്. Tags P J Joseph Mullaperiyar dam shortlink